CELEX: 32013D0629(01)
Language: da
Date: 2013-06-24 00:00:00
Title: Rådets afgørelse af 24. juni 2013 om udnævnelse af et medlem af Den Europæiske Fødevaresikkerhedsautoritets bestyrelse

29.6.2013   
            
            
               DA
            
            
               Den Europæiske Unions Tidende
            
            
               C 187/7
            
         RÅDETS AFGØRELSE
   af 24. juni 2013
   om udnævnelse af et medlem af Den Europæiske Fødevaresikkerhedsautoritets bestyrelse
   2013/C 187/06
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
   under henvisning til den liste over kandidater, som Europa-Kommissionen har forelagt Rådet,
   under henvisning til Europa-Parlamentets synspunkter, og
   ud fra følgende betragtninger:
   
               (1)
            
            
               Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, besidder en høj videnskabelig standard og er gennemsigtig og effektiv. Samarbejde med medlemsstaterne er også uomgængeligt nødvendigt.
            
         
               (2)
            
            
               Diána BÁNÁTI er trådt tilbage, og der skal udnævnes en efterfølger for resten af mandatperioden.
            
         
               (3)
            
            
               Den liste, som Kommissionen har forelagt, er blevet gennemgået med henblik på at udnævne et nyt medlem af bestyrelsen på grundlag af dokumentation fra Kommissionen og i lyset af Europa-Parlamentets synspunkter. Målet er at sikre det højest mulige kompetenceniveau, en bred vifte af relevant ekspertise, f.eks. i ledelse og i offentlig forvaltning, og den størst mulige geografiske spredning i Unionen.
            
         
               (4)
            
            
               I henhold til forordning (EF) nr. 178/2002 skal fire af medlemmerne af bestyrelsen have baggrund i organisationer, der repræsenterer forbrugere og andre interesser i fødevarekæden. På nuværende tidspunkt har tre af medlemmerne af bestyrelsen en sådan baggrund —
            
         VEDTAGET DENNE AFGØRELSE:
   Artikel 1
   Følgende udnævnes til nyt medlem af Den Europæiske Fødevaresikkerhedsautoritets bestyrelse for perioden fra den 1. juli 2013 til den 30. juni 2014:
   Raymond O'ROURKE (2).
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 24. juni 2013.
      
         
            På Rådets vegne
         
         S. COVENEY
         
            Formand
         
      
   
   
      (1)  EFT L 31 af 1.2.2002, s. 1.
   
      (2)  Har baggrund i organisationer, der repræsenterer forbrugere.